बीजिंगः चीन ने पाकिस्तान के आतंकी संगठन जैश-ए-मुहम्मद के सरगना मसूद अजहर को वैश्विक आतंकी घोषित कराए जाने के मसले पर भारत को फिर ठेंगा दिखाते हुए अपना रुख साफ कर दिया है। चीन ने स्पष्ट किया है कि भारत के अनुरोध पर उसके अड़ियल रवैये में कोई बदलाव नहीं आया है। उसने कहा कि वह 'मामले के गुण-दोष' के आधार पर मुद्दे पर निर्णय करेगा। उसने संयुक्त राष्ट्र की वैश्विक आतंकवादियों की सूची में पाकिस्तानी दहशतगर्द जैश-ए-मुहम्मद प्रमुख मसूद अज़हर को शामिल करने के फैसले को समर्थन देने से मना कर दिया है।